Ek kyk na Toyota Fortuner 2,4GD6, diesel. Dit is 'n sleep sowel as 'n gesinskar. As daar iemand is met 'n soortgelyke Fortuner of Hilux bakkie en ongeveer selfde gewig karavaan sleep wat my kan adviseer of ek op die regte pad is sal ek dit baie waardeer. Ek neem aan dat die 2,4 diesel Hilux bakkie dieselfde krag het as die Fortuner
Ja wat, dogter en skoonseun sleep 'n 1996 Palma met hulle 2019 2.4 GD6, en behalwe die feit dat die mannetjie te vinnig sleep met MY dogter en MY 2 kleinkinders ( ) het hy geen probleme nie .....
Danie ek praat nou onder korreksie maar is die V6 nog beskikbaaer in die Fortuner. Ek verbeel my dat ek gelees het dat die V6 masjien daar onttrek is.
Dis maar swakkerig. Ek dog die Fortuner is kragtiger as dit. Die Kuga 2l diesel ontwikkel 135Kw en dieselfde wringkrag as die 2.4L diesel Fortuner. En die Kuga is natuurlik heelwat ligter. Tyd dat Toyota hulle tegnologie moderniseer. Ek skat met daardie krag en 'n swaar karavaan sal hy net teen 'n afdraende 'n redelike spoed behaal.
NS: Klein Kariba by Nylstroom lyk vir my na 'n goeie opsie. Het iemand dalk reeds daar gekamp wat kan komentaar lewer oor die plek?
Ja Jin, hy het 'n brandblusse in, maar dis eintlik onnodig so as jy voel joue het een nodig, kom haal gerus myne.
PietG jy is reg, hulle het hom onttrek. Ek is dus vreesbevange dat my kar iets moet oorkom. Gelukkig kry jy nog daai engine in die bakkie en in die Land Cruiser bakkie.
Relaxed Camper. Baie dankie vir jou terugvoering oor Klein Paradys. Ek voel nou baie gerus dat ek die plek reg opgesom het. Wat jy daar skryf val so in my kraal. Niks so lekker as om in die natuur te stap nie.
Danie jy hoef nie bekommerd te wees dat daardie enjin van die mark sal verdwyn nie. Hy is te gewild en betroubaar daarvoor. Toyota het hom net by die Fortuner onttrek omdat die aanvraag na daardie spesifieke enjin in die Fortuner nie gewild was nie. Dit bly n bielie van n enjin wat net ongelukkig bietjie dors is.
Netso Piet. Ek het my Kombi amper 30 jaar gery en vriende en familie het my snaaks aangekyk omdat ek nie soos hulle, 'n nuwe voertuig wou koop nie. Ek het egter die Kombi baie geniet, ook as sleepvoertuig en ek steur my nie aan die mening van die gepeupel nie. Soos ek gesê het, ek het sommer gespot- ek is beslis nie 'brand loyal' nie. As ek moet koop, wat ookal, soek ek dit wat by my sak en behoeftes pas. Ek was ook nie 'VW Brand loyal" nie en die Kuga het net meer boksies getiek as die ander meededingers, ook die VW SUV. Volgende keer is dit waarkynlik iets anders- as daar 'n volgende keer is. Ons ry terloops ook ons derde Corolla- my vrou se kar- omdat hy telkens as ons moes koop, die beste in sy klas was.
Fred dit klink vir my jy voel oor jou Combi soos ek oor my 2000 model Toyota Hilux voel. Ons sal tot die dood toe saam wees. Terloops ek het so 2 jaar terug sy uitlaatstelsel vervang (vir die eerste keer) met 'n free flo stelsel. Dadelik het hy weer nuwe lewe. Toe installeer ek ook die unichip. Wat 'n verbasende verskil. Ek het gemaklik 20% meer krag op hom. Hy is nou sommer weer lewendig en gewillig en sleep die Penta ook gemaklik.
Ek moes hom so vyf jaar gelede verkoop omdat ek nie plek gehad het om hom te stoor met die koop van die Kuga nie, en ek is steeds hartseer daaroor. Ons is egter aan die bejaarde kant so om met 'n ou voertuig op die lang pad, is dalk nie te wys nie. Ek raak lief vir my voertuie- voel amper soos my kinders, so dis traumaties om hulle te groet.